Ivanov es va establir a Montreal, i hi va guanyar el Campionat d'escacs del Canadà de 1981, que era alhora un torneig Zonal. Va obtenir-hi el títol de Mestre Internacional, i es va classificar per al cicle pel Campionat del món de l'any següent. Ivanov va guanyar el Campionat del Canadà quatre cops en total, incloses tres edicions seguides en el període 1985-87. A més a més, va guanyar el Campionat obert del Canadà tres cops, els anys 1981, 1984, i 1985. En el famós matx de Merano (Campionat del món de 1981), fou el segon de l'aspirant i també desertor de l'URSS, Víktor Kortxnoi.